Document ID: 31991D0028

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1990 που επιτρέπει σε ορισμένα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ όσον αφορά τις πατάτες για ανθρώπινη κατανάλωση καταγωγής Τουρκίας ( Τα κείμενα στη γερμανική, γαλλική και ολλανδική γλώσσα είναι τα μόνα αυθεντικά ) ( 91 /28/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 91/27/ΕΟΚ της Επιτροπής ( 2 ), και ιδίως το άρθρο 14 παράγραφος 3,
τα αιτήματα που υπέβαλαν το Βέλγιο, η Ομοσπονδιακή Δημοκρατία της Γερμανίας, το Λουξεμβούργο και οι Κάτω Χώρες,
Εκτιμώντας :
ότι, βάσει των διατάξεων της οδηγίας 77/93/ΕΟΚ, οι κόνδυλοι πατάτας καταγωγής Τουρκίας δεν είναι, κατ' αρχήν, δυνατόν να εισάγονται στην Κοινότητα επειδή υπάρχει κίνδυνος εισαγωγής εξωτικών ασθενειών της πατάτας οι οποίες είναι άγνωστες στην Κοινότητα -
ότι, εντούτοις, το άρθρο 14 παράγραφος 3 της εν λόγω οδηγίας επιτρέπει παρεκκλίσεις από αυτόν τον κανόνα, σε περίπτωση που είναι αποδεδειγμένο ότι δεν υπάρχει κίνδυνος διάδοσης επιβλαβών οργανισμών-
ότι η παραγωγή πρώιμης πατάτας για ανθρώπινη κατανάλωση στην Τουρκία από σπόρους πατάτας προς φύτευση που παρέχονται από τα κράτη μέλη αποτελεί καθιερωμένη πρακτική -
ότι με τις αποφάσεις 89/244/ΕΟΚ ( 3)και 90/162/ΕΟΚ ( 4 ), η Επιτροπή επέτρεψε, παρόμοιες παρεκκλίσεις, υπό ορισμένους τεχνικούς όρους όσον αφορά τις πατάτες για ανθρώπινη κατανάλωση, καταγωγής Τουρκίας -
ότι, σύμφωνα με τις πληροφορίες που παρασχέθηκαν από την Τουρκία και συγκεντρώθηκαν εκεί κατά τη διάρκεια αποστολής που πραγματοποιήθηκε το 1990, αποδείχθηκε ότι οι πατάτες είναι δυνατόν να καλλιεργούνται στην Τουρκία υπό τις κατάλληλες υγειονομικές συνθήκες και ότι, προς το παρόν, δεν υπάρχουν πηγές μόλυνσης από εξωτικές ασθένειες της πατάτας, ιδίως σε ορισμένες περιοχές της επαρχίας των Αδάνων, και της Σμύρνης - ότι, επιπλέον, η Τουρκία εφαρμόζει ικανοποιητικές υγειονομικές και ποιοτικές προδιαγραφές για παραγωγή πατάτας στην επαρχία αυτή και ότι, λαμβάνοντας υπόψη ότι οι πατάτες προέρχονται από σπόρους πατάτας προς φύτευση που παρέχονται από την Κοινότητα, είναι μάλλον απίθανο να εισαχθούν στην Κοινότητα άγνωστες εξωτικές ασθένειες της πατάτας -
ότι, κατά συνέπεια, συμπεραίνεται βάσει των σημερινών διαθέσιμων πληροφοριών, ότι δεν υπάρχει κίνδυνος διάδοσης επιβλαβών οργανισμών εφόσον πληρούνται ορισμένοι ειδικοί όροι - ότι η Επιτροπή διασφαλίζει την παροχή, εκ μέρους των τουρκικών αρχών, όλων των τεχνικών όρων - ότι οι πατάτες εισάγονται σε χρόνο που δεν υπάρχει δυνατότητα να επηρεάσει την υγειονομική κατάσταση της πατάτας που παράγεται στην Κοινότητα -
ότι πρέπει λοιπόν να επιτραπεί στα κράτη μέλη, που έχουν υποβάλει σχετικό αίτημα, να προβλέπουν παρεκκλίσεις για την επόμενη περίοδο πρώιμης πατάτας ως προς τις πατάτες για κατανάλωση Τουρκίας, εφόσον πληρούνται οι εν λόγω ειδικοί και τεχνικοί όροι - ότι το καθεστώς αυτό επανεξετάζεται με βάση την εκτίμηση των τεχνικών πληροφοριών που παράσχουν οι τουρκικές αρχές και τα αποτελέσματα του ελέγχου που πραγματοποιείται στις πατάτες που εισάγονται στην Κοινότητα σύμφωνα με την παρούσα απόφαση -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
1 . Επιτρέπεται στο Βέλγιο, την Ομοσπονδιακή Δημοκρατία της Γερμανίας, το Λουξεμβούργο και τις Κάτω Χώρες να προβλέπουν με τους όρους που καθορίζονται στην παράγραφο 2, παρεκκλίσεις από το άρθρο 4 παράγραφος 1 της οδηγίας 77/93/ΕΟΚ ως προς τις απαγορεύσεις που αναφέρονται στο παράρτημα ΙΙΙ μέρος Α σημείο 9α της εν λόγω οδηγίας όσον αφορά τις πατάτες για ανθρώπινη κατανάλωση καταγωγής Τουρκίας, προκειμένου να διατεθούν αυτές στο εμπόριο είτε στο έδαφός τους είτε μεταξύ τους .
2 . Πρέπει να πληρούνται οι ακόλουθοι ειδικοί όροι :
α ) οι πατάτες πρέπει να είναι πατάτες προοριζόμενες για ανθρώπινη κατανάλωση -
β ) πρέπει να είναι άγουρες πατάτες, δηλαδή πατάτες "χωρίς φύτρα" με μαλακό φλοιό -
γ ) πρέπει να έχουν καλλιεργηθεί είτε στην επαρχία των Αδάνων, νοτίως της γραμμής Kransali-Duzici είτε στην επαρχία της Σμύρνης στην περιφέρεια του Odemis - οι πατάτες πρέπει να έχουν παραχθεί σε εκμεταλλεύσεις που καλλιεργούν πατάτες που κατάγονται μόνο από ένα κράτος μέλος ή τη Τουρκία και οι εκμεταλλεύσεις πρέπει να αποτελούν αντικείμενο εποπτείας από το υπουργείο Γεωργίας -
δ ) πρέπει να ανήκουν σε ποικιλίες των οποίων οι σπόροι πατάτας προς φύτευση έχουν εισαχθεί στην Τουρκία μόνο από κράτη μέλη -
ε ) πρέπει να είναι απευθείας απόγονοι σπόρων πατάτας που είναι επίσημα πιστοποιημένοι το 1990 σαν "βασικοί σπόροι προς φύτευση" ή "πιστοποιούμενοι σπόροι προς φύτευση" στα κράτη μέλη -
στ ) τα μηχανήματα που χρησιμοποιούνται πρέπει να προορίζονται αποκλειστικά γι' αυτές ή να έχουν απολυμανθεί κατάλληλα από κάθε χρήση για άλλους σκοπούς -
ζ ) δεν πρέπει να αποθηκεύονται σε αποθήκες στις οποίες έχουν αποθηκευτεί πατάτες που ανήκουν σε ποικιλίες άλλες από αυτές που καθορίζονται στο στοιχείο δ )-
η ) πρέπει να είναι απαλλαγμένες από χώμα, σε ποσοστό ανοχής 0,5 % κατά βάρος, και δεν φέρουν φύλλα και άλλα φυτικά υπολείμματα -
θ ) ο οργανισμός φυτικής προστασίας της Τουρκίας πρέπει να έχει προβεί σε δειγματοληψία σύμφωνα με τις διεθνείς προδιαγραφές και να έχει διαπιστώσει, με επίσημη εξέταση, ότι οι ανοχές για τους κονδύλους με ελαττώματα, όπως ορίζεται στο παράρτημα Ι, μέχρι 4,5 % κατ' ανώτατο όριο του αριθμού των κονδύλων για όλα τα ελαττώματα και μέχρι 2 % του αριθμού των κονδύλων για όλα τα ελαττώματα με εξαίρεση το πρασίνισμα της πατάτας, τους τύπους με ανώμαλο μέγεθος και την ανάμειξη των ποικιλιών, με την επιφύλαξη ότι οι πατάτες είναι απαλλαγμένες από κάμπιες, νύμφες ή τέλεια έντομα που εισχωρούν και προσβάλλουν την πατάτα- πρέπει, επίσης, αυτές οι ανοχές να τηρούνται σε άλλες εξετάσεις που διεξάγονται από άλλους οργανισμούς και για άλλους σκοπούς -
ι ) πρέπει να συσκευάζονται :
- είτε σε καινούργιους σάκους,
- είτε σε εμπορευματοκιβώτια που έχουν απολυμανθεί κατάλληλα -
σε κάθε σάκο ή εμπορευματοκιβώτιο, επικολλάται επίσημη ετικέτα, όπου αναγράφονται οι πληροφορίες που καθορίζονται στο παράρτημα ΙΙ -
ια ) το πιστοποιητικό φυτοϋγειονομικού ελέγχου που απαιτείται σύμφωνα με το άρθρο 12 παράγραφος 1 στοιχείο β ) της οδηγίας 77/93/ΕΟΚ πρέπει να αναφέρει :
- κάτω από την επικεφαλίδα "Απεντόμωση ή/και διαδικασία απολύμανσης" όλες οι πληροφορίες που έχουν σχέση με τις ενδεχόμενες διαδικασίες που αναφέρονται στο στοιχείο ι ) δεύτερη περίπτωση,
- κάτω από την επικεφαλίδα "Συμπληρωματική δήλωση ":
- το όνομα της ποικιλίας,
- με μαλακό φλοιό ( Piskin degil ),
- τον αριθμό αναγνώρισης ή το όνομα της γεωργικής εκμετάλλευσης στην οποία καλλιεργήθηκαν οι πατάτες και τη διεύθυνσή της,
- ένδειξη που να επιτρέπει την αναγνώριση της παρτίδας σπόρων που χρησιμοποιήθηκε σύμφωνα με το στοιχείο ε ),
- τα αποτελέσματα ελέγχου για την παρουσία πατατών με ελαττώματα, σύμφωνα με το στοιχείο θ )-
ιβ ) οι όροι που αναφέρονται στα στοιχεία β ) και η ) έως ια ) πρέπει να μπορούν να ελεγχθούν από απεσταλμένο ελεγκτή κατόπιν αιτήσεως της Επιτροπής - στην περίπτωση αυτή, ο έλεγχος επιβεβαιώνεται από τον ελεγκτή επί του πιστοποιητικού φυτοϋγειονομικού ελέγχου που αναφέρεται στο στοιχείο ια )-
ιγ ) κατά την άφιξή τους, οι πατάτες πρέπει να ελέγχονται από το κράτος μέλος εισαγωγής προκειμένου να εξακριβωθεί εάν πληρούνται οι απαιτήσεις που ορίζονται στο στοιχείο θ )- γίνεται αποδεκτή συμπληρωματική ανοχή 0,5 % του αριθμού των κονδυλίων για υγρά σήψη -
ιδ ) κατά την άφιξη, το κράτος μέλος εισαγωγής πρέπει να λαμβάνει έξι δείγματα από 200 κονδύλους το καθένα από κάθε αποστολή εισαγόμενης πατάτας : τρία από τα δείγματα ελέγχονται για την παρουσία επιβλαβών οργανισμών στο αναγνωρισμένο εργαστήριο του κράτους μέλους εισαγωγής και τα άλλα τρία αποστέλλονται στα άλλα κράτη μέλη για επίσημο έλεγχο . Στην περίπτωση, όμως, που η ποσότητα της αποστολής είναι 25 τόνοι ή λιγότερο, λαμβάνονται μόνο δύο τέτοια δείγματα - το ένα ελέγχεται από το κράτος μέλος εισαγωγής και το άλλο αποστέλλεται προς έλεγχο στα άλλα κράτη μέλη . Οι αναζητούμενοι επιβλαβείς οργανισμοί και οι λεπτομέρειες του ελέγχου καθορίζονται σε συμφωνία με τις οργανώσεις φυτοπροστασίας των κρατών μελών . Άρθρο 2
1 . Η άδεια που χορηγείται σύμφωνα με το άρθρο 1 ισχύει για την περίοδο από 1η Φεβρουαρίου έως τις 30 Μαΐου 1991 .
2 . Η άδεια ανακαλείται σε περίπτωση που αποδειχθεί ότι οι όροι που καθορίζονται στο άρθρο 1 παράγραφος 2 δεν επαρκούν για να παρεμποδίσουν την εισαγωγή επιβλαβών οργανισμών ή δεν έχουν τηρηθεί . Άρθρο 3
Το Βέλγιο, η Ομοσπονδιακή Δημοκρατία της Γερμανίας, το Λουξεμβούργο και οι Κάτω Χώρες παρέχουν στην Επιτροπή και στα άλλα κράτη μέλη, πριν από την 1η Αυγούστου 1991, στοιχεία για τις εισαγόμενες ποσότητες σύμφωνα με την παρούσα απόφαση καθώς και διεξοδική τεχνική έκθεση σχετικά με τον επίσημο έλεγχο που αναφέρεται στο άρθρο 1 παράγραφος 2 στοιχείο ιδ )- διαβιβάζονται στην Επιτροπή αντίγραφα κάθε πιστοποιητικού φυτοϋγειονομικού ελέγχου . Άρθρο 4
Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, το Μεγάλο Δουκάτο του Λουξεμβούργου και το Βασίλειο των Κάτω Χωρών .
Βρυξέλλες, 19 Δεκεμβρίου 1990 .

Labels: 18
17
6